Nice for What

«Nice for What», երգ՝ ձայնագրված կանադացի երգիչ և կոմպոզիտոր Դրեյքի կողմից նրա Scorpion հինգերորդ ստուդիական ալբոմի համար։ Թողարկվել է 2018 թվականի ապրիլի 6-ին։

Ամերիկյան Billboard Hot 100 հիթ-շքերթում երգն իր նորամուտը կատարել է առաջին հորիզոնականում՝ փոխարինելով Դրեյքի «God's Plan» սինգլին ու դառնալով երգչի հինգերորդ չարթփոփերը Միացյալ Նահանգներում։ Այն նույնպես միանգամից գլխավորել է բրիտանական  UK Singles Chart հիթ-շքերթը՝ դառնալով 2018 թվականի նրա երկրորդ չարթփոփերը «God’s Plan» երգից հետո։

Պատմություն 
«Nice for What» երգն ստացել է դրական արձագանքներ երաժշտական քննադատների ու առցանց հրատարակությունների կողմից, որոնցից շատերը բարձր են գնահատել նրա ներդրումը կանանց իրավունքների ու հնարավորությունների ընդլայնման հարցերում։ «Forbes» ամսագրից Հյու Մաքինթայրը «լավ կառուցված» երգը համարում է «ևս մեկ գերազանց ստեղծագործություն հիփ-հոփի ամենանշանակալի կատարողից»՝ գրելով, որ «վեկալային սեմպլները երգին օգնում են առանձնանալ նրա սկավառակագրության մնածած մեծ մասից»։ Pitchfork առցանց հրատարակությունից Քևին Լոզանոն երգին շնորհել է «Լավագույն նոր երգ» («Best New Track») կոչումը՝ գովաբանելով Դրեյքին «պրոդյուսեր Murda Beatz-ի անթերի աշխատանքի սահուն մշակման» համար և երգը կոչելով «հիփ-հոփի ֆանտաստիկ օրինակ» ու «Դրեյքի ամենակատարյալ թողարկումներից մեկը վերջին ժամանակներում»։ Stereogum-ից Քրիս Դևիլը երգը կոչում է «մեծ, անպատկառ, աղմուկ հանած նորարարական աշխատանք Նոր Օռլեանից»՝ այն նկարագրելով որպես «կոմերցիոն գերակշռության առաջարկի արտակարգ հայտարարություն»։

Առևտրային հաջողություն 
Միացյալ Նահանգներում Դրեյքի երգն իր նորամուտը կատարել է Hot 100 հիթ-շքերթի առաջին հորիզոնականում, ինչի շնորհիվ ռեփերը դարձել է առաջին կատարողը պատմության մեջ, որը երկու անգամ անընդմեջ զբաղեցրել է ամերիկյան հիթ-շքերթի առաջին հորիզոնականը (նախորդ «God's Plan» երգից հետո)։ «Nice for What» երգը դարձել է 30-րդ սինգլը Billboard ամսագրի պատմության մեջ, որին հաջողվել է անմիջապես գլխավորել հիթ-շքերթը։ Այն նաև դարձել է Դրեյքի հինգերորդ չարթփոփերը՝ ներառյալ երեքը, որոնցում նա եղել է առաջատար կատարող։ Երգը դարձել է առաջինը պատմության մեջ, որը Mainstream R&B/Hip-Hop հիթ-շքերթում իր նորամուտը կատարել է լավագույն տասնյակում։

«Nice for What» երգը սահմանել է բացարձակ ռեկորդ Billboard ամսագրի ամերիկյան հիթ-շքերթների պատմության մեջ՝ չորս անգամ բարձրանալով հիթ-շքերթի առաջին հորիզոնական, ինչը նախկինում չէր հաջողվել ոչ մի սինգլի։ Նախ այն կատարել է իր նորամուտը առաջին հորիզոնականում (2018 թվականի ապրիլի 21-ին, հորիզոնականը պահպանել է չորս շաբաթ անընդմեջ), ապա երկրորդ անգամ գլխավորել է հիթ-շքերթը ևս երկու շաբաթով (2 հունիսի), երրորդ անգամ զբաղեցրել է առաջին հորիզոնականը հունիսի 23-ին (մեկ շաբաթով), չորրորդ անգամ՝ հուլիսի 14-ին (մեկ շաբաթով)։ Ընդհանուր առամամբ «Nice for What» երգը հիթ-շքերթը գլխավորել է 8 շաբաթ։ Վերջին անգամ 2015 թվականին երեք անգամ առաջին հորիզոնական էր բարձրացել The Weeknd-ի «Can’t Feel My Face» հիթը։

Երաժշտական տեսահոլովակ 
Տեսահոլովակի ռեժիսորն է Karena Evans-ը։ Նրանում ուշադրությունը կենտրոնացված է կանանց վրա, որոնք կատարում են գործունեության տարբեր ձևեր, ներառյալ՝ լող, պար, մոդելի ու հեծյալի դերեր։ Հոլովակում ներառված են հետրյալ հյուրերի (դերասանուհիներ և մոդելներ) ելույթները (ըստ հայտնվելու հերթականությանն)՝ Օլիվիա Ուայլդ, Misty Copeland, Issa Rae, Ռաշիդա Ջոնս, Jourdan Dunn, Tracee Ellis Ross, Tiffany Haddish, Յարա Շահիդի, Զոի Սալդանա, Elizabeth and Victoria Lejonhjärta, Letitia Wright, Bria Vinaite, Էմմա Ռոբերթս, Syd, Միշել Ռոդրիգես և Դրեյք։ Էվանսն Ինստագրամի իր էջում խոստովանել է, որ պատիվ է համարել այդ տեսահոլովակի վրա աշխատելը։

Հիթ-շքերթներ

Հավաստագրումներ

Ծանոթագրություններ

Արտաքին հղումներ
  (պաշտոնական տեսահոլովակ)

2018 սինգլներ
Դրեյքի երգեր
2018 երգեր
Billboard Hot 100 գլխավորած սինգլներ
UK Singles Chart գլխավորած սինգլներ